I januar 1941 ble Kløtzer sendt til Norge, hvor han begynte sin tjeneste i avdeling IV i Bergen. Her gjorde han seg skyldig i flere tilfeller av tortur og mishandling av fanger.Klötzer deltok også i den beryktede Telavåg-aksjonen i april 1942, hvor han ble såret og senere mottok en utmerkelse. Kollegaer mente imidlertid at utmerkelsen var ufortjent, da Klötzer hadde opptrådt feigt under aksjonen. Tjenestestedet i Høyanger ble opprettet av Reinhardt Thomas våren 1942. Klötzer overtok som leder i oktober 1943 etter en periode i Øvre Årdal. Her fortsatte han med sin brutale fremferd mot motstandsfolk og sivile. Klötzer hevdet senere at han ikke hadde noen fast ansatt V-mann i Sogn, men at folk av og til tilbød sine tjenester frivillig.